                          [image: image1.png]












              AJUNTAMENT DE

PRADELL DE LA TEIXETA

ACTA DE LA SESSIÓ ORDINÀRIA DE L’AJUNTAMENT DE PRADELL DE LA TEIXETA DE DATA 19 DE DESEMBRE DE 2011

Òrgan: 


Ple de l’Ajuntament 

Data: 


19 de desembre del 2011
Caràcter de la sessió: 
Ordinària 

Lloc: 


Sala de Plens de l’Ajuntament 

Hora inici: 

13.25 hores 

Hora final: 
            14.50 hores
Assisteixen: 

Francesc Sans Vives, regidor

Miquel Cabré Just, regidor

Joan Banús Masdeu, regidor

Roger Cabré Mas, regidor

Excusa l’assistència: Misericòrdia Ferré Duran, regidora

Secretaria intervenció:

Sr. Josep Guillén Viñas
ORDRE DEL DIA DE LA SESSIÓ
1. Proposta d’aprovació de l’acta de la sessió plenària del 14 de novembre de 2011.
2. Donar compte dels Decrets d’Alcaldia.
3. Aprovació definitiva del Compte General del 2010.
4. Ratificar, si s’escau, els Convenis signats per l’Ajuntament.
5. Aprovació, si s’escau, de la renovació d’adhesió a l’Acord Marc del subministrament d’energia elèctrica amb destinació a les entitats locals de Catalunya, subscrit amb l’Associació Catalana de Municipis per a l’establiment de les tarifes de consum elèctric per a l’exercici 2012.
6. Aprovació de la cancel·lació de la pòlissa de tresoreria concertada amb Catalunya Caixa de 2011.

7. Aprovació de renovació de pòlissa de tresoreria concertada amb Catalunya Caixa per exercici 2012.

8. Donar compte de les llicències d’obres menors aprovades.

9. Precs i preguntes



Seguidament es passen a tractar els punts de l’ordre del dia, desenvolupament de la sessió i acords:

1. Aprovació de l’acta de la sessió plenària del 14 de novembre del 2011

No es presenten objeccions a la redacció de l’acta de la sessió plenària celebrada el 14 de novembre de 2011. Sotmesa a votació la proposta, resulta aprovada per UNANIMITAT dels membres assistents.

2. Donar compte dels Decrets d’Alcaldia
Per part de la Secretaria es procedeix a llegir els diferents Decrets d’Alcaldia que queden enumerats a continuació, dels quals se’n dóna compte al Ple.
	Decret núm. 76, de 7 de desembre de 2011, de no superació de període de prova de personal laboral

	Decret núm. 77, de 12 de desembre de 2011, d’aprovació provisional d’admesos i exclosos i nomenament de membres de tribunal qualificador i fixació de data de procés selectiu per a cobrir la plaça d’oficial administratiu

	Decret núm. 78, de 13 de desembre de 2011, de nomenament de personal laboral.


3. Aprovació definitiva del Compte General del 2010
Una vegada retut el compte general de l’Ajuntament de Pradell de la Teixeta corresponent a l’exercici 2010, integrat pel de la corporació, juntament amb tots els seus justificants i el dictamen emès per la Comissió Especial de Comptes en data 17 d’octubre de 2011.

Vist que han estat exposats al públic a la Secretaria de l’Ajuntament per un termini de quinze dies hàbils. Durant aquest termini i vuit dies més, i no havent presentat al·legacions, s’ha presentat davant el Ple de la corporació perquè pugui ser examinat i, si s'escau, aprovat, de conformitat amb allò que disposa l'article 212 del RDL 2/2004, de 5 de març, pel que s’aprova el text refós de la Llei reguladora de les hisendes locals.
Per tot això, s’hi dictamina favorablement amb quatre vots a favor, per unanimitat, i es proposa al Ple l’adopció del següent acord:


1. Aprovació definitiva del Compte General del 2010.

Sotmesa a votació la proposta resulta aprovada per UNANIMITAT dels membres assistents.

4. Ratificar, si s’escau, els Convenis signats per l’Ajuntament
El Secretari fa lectura del conveni signat per l’Ajuntament de Pradell següent, de data 15 de novembre de 2011, el qual s’adjunta a l’Annex 1.

Vist el contingut del conveni, es proposa la seva ratificació als membres del Ple, que l’aproven per UNANIMITAT.
5. Aprovació, si s’escau, de la renovació d’adhesió a l’Acord Marc del subministrament d’energia elèctrica amb destinació a les entitats locals de Catalunya, subscrit amb l’Associació Catalana de Municipis per a l’establiment de les tarifes de consum elèctric per a l’exercici 2012
Atès que el Consorci Català pel Desenvolupament Local va decidir crear un instrument que possibilités la contractació centralitzada del subministrament d’energia elèctrica, aprovant el Plec de clàusules administratives particular que regulen l’acord marc el 17 de setembre de 2009.

Atès que en data 16 de juny de 2010 el Comitè executiu del Consorci Català pel Desenvolupament Local va adjudicar definitivament la contractació a Unión Fenosa Comercial SL.

Que d’acord amb la contractació realitzada pel Consorci Català de Desenvolupament Local, s’han complert tots els requisits i terminis establerts a la legislació que regeix els Contractes del Sector Públic.

En conseqüència, s’acorda :

Primer.- 

Que el municipi de Pradell de la Teixeta  s’adhereix a l’acord marc del subministrament d’energia elèctrica amb destinació a les entitats locals de Catalunya aprovat pel Consorci Català pel Desenvolupament Local.

Segon.-

Notificar el present acord al Consorci Català pel Desenvolupament Local (c/ València 231, 6º, 08007, Barcelona).

Sotmesa  a votació la proposta es aprovada per UNANIMITAT dels presents.
6. Aprovació de la cancel·lació de la pòlissa de tresoreria concertada amb Catalunya Caixa de 2011
D’acord amb el Reial Decret llei 8/2010, de 20 de maig, que estableix per a les operacions de crèdit a curt termini, una data de venciment màxima fins al 31 de desembre de cada exercici, es proposa l’aprovació de cancel·lació de l’operació de tresoreria vigent concertada amb Catalunya Caixa per part d’aquesta entitat local. 

En la formalització o renovació d’aquestes operacions, cal tenir en compte que, d’acord amb l’article 51 del Text refós de la Llei reguladora de les hisendes locals, les operacions de crèdit a curt termini s’han de concertar per atendre necessitats transitòries de tresoreria. És a dir, en els termes previstos també a l’article 199.1 del text refós esmentat, per a cobrir dèficits temporals de liquiditat derivats de les diferències de venciment entre cobraments i pagaments.

Aquest Ajuntament té concertada una pòlissa de tresoreria a curt termini.

Es proposa al Ple l’adopció dels següents acords:

Primer.-
Aprovar la cancel·lació de la pòlissa de la tresoreria amb l’entitat esmentada.
Sotmesa a votació la proposta resulta aprovada per UNANIMITAT dels membres assistents.

7. Aprovació de renovació de pòlissa de tresoreria concertada amb Catalunya Caixa per exercici 2012
Atès que per atendre necessitats transitòries de tresoreria cal concertar una operació de crèdit a curt termini.

Atès el que disposa l’article 51 del Reial decret legislatiu 2/2004, de 5 de març, pel qual s’aprova el Text refós de la Llei reguladora de les hisendes locals.

Atès que en relació amb l’operació de tresoreria projectada s’ha fet l’oportuna adaptació i previsió a les bases d’execució del pressupost, segons l’article 52.1 del Reial decret legislatiu 2/2004, de 5 de març, pel qual s’aprova el Text refós de la Llei reguladora de les hisendes locals, hi és d’aplicació l’article 3.1.k del Reial decret legislatiu 2/2000, de 16 de juny pel qual s’aprova el Text refós de la Llei de contractes de les administracions públiques i, per tant, l’operació de crèdit no està sotmesa a les normes de la LCAP quant a la preparació i adjudicació. La concertació amb una entitat o altra és facultat discrecional de l’òrgan competent, en aquest cas el Ple de l’Ajuntament, que podrà fer-ho directament, sense cap més condicionament que el respecte als principis generals d’igualtat, no discriminació i bona administració i economia de mitjans.
Atesa la sol·licitud de concertació de pòlissa de tresoreria a curt termini efectuada per aquest Ajuntament en data 11 de juliol de 2011, a Catalunya Caixa per un import de 60.000,00 EUR.

Atès que l’import de l’operació de crèdit a curt termini a sol·licitar suposa el 18,53 % dels recursos ordinaris del pressupost; per tant, hi és d’aplicació l’article 47.2 de la Llei 7/1985, de 2 d’abril, reguladora de les bases de règim local, que preveu que quan el percentatge assenyalat és superior al 10% per aprovar l’operació de crèdit cal el vot favorable de la majoria absoluta del nombre legal de membres del Ple de la corporació. 

Per tot això el Ple de l’Ajuntament de Pradell de la Teixeta, per majoria absoluta del nombre legal de membres del Ple, ACORDA:

Primer.
Renovar la concertació d’una operació de crèdit, en la modalitat de préstec a curt termini, amb CatalunyaCaixa,  per un import de 60.000,00 EUR, que s’ha de cancel·lar en un termini màxim d’un any comptat a partir de la data de la seva concertació.

Segon.
Comunicar aquest acord a Catalunya Caixa i sol·licitar-los ens informin de les possibles condicions financeres que hauran de regir el projecte de contracte.

Tercer.
Facultar l’Alcalde per aprovar les condicions financeres proposades per la entitat financera i per formalitzar l’operació de préstec amb Catalunya Caixa

Sotmesa a votació la proposta resulta aprovada per UNANIMITAT dels membres del Ple.

8. Donar compte de les llicències d’obres menors aprovades
Vist les llicències d’obra menor atorgades per aquest Ajuntament, es dóna compte de la llicència d’obres aprovada número 34 d’obres menors. 
I no havent-hi més assumptes a tractar, el Sr. President aixeca la sessió, essent l’hora que s’assenyala en l’encapçalament, la qual cosa, com a Secretari, en dono fe.

L’Alcalde, Miquel Cabré Just



El Secretari acctal., Josep Guillén Viñas
ANNEX 1

CONVENI ENTRE L’AJUNTAMENT DE PRADELL DE LA TEIXETA I PARTICULAR, PER A LA CESSIÓ D’ÚS A PRECARI D’UNA PORCIÓ DE FINCA
Al municipi de Pradell de la Teixeta, el 15 de novembre de 2011
REUNITS

D’una banda el Sr. Tinent d’Alcalde de l’Ajuntament de Pradell de la Teixeta, Joan Banús Masdeu, actuant en nom i representació de la corporació local de Pradell de la Teixeta, amb CIF P4311700A, i fent ús de les competències que té atribuïdes per delegació d’alcaldia, en virtut de l’article 56 del Decret legislatiu 2/2003, de 28 d'abril, pel qual s'aprova el Text refós de la Llei municipal i de règim local de Catalunya, i de l’article 21 de la Llei 7/1985, de 2 d’abril, reguladora de les Bases del règim local.

D’altra banda el Sr. Miquel Cabré Just, proveït amb DNI número 39834809M, actuant en el seu propi nom i dret.

Ambdues parts es reconeixen mútuament la capacitat necessària per formalitzar aquest conveni i

EXPOSEN

I. Que l’Ajuntament de Pradell té necessitat evident d’aparcament per als seus vehicles municipals, donada la inexistència de locals d’aparcament i de magatzems de titularitat municipal.

II. Que el Cedent, Miquel Cabré Just, és titular del solar que es detalla a continuació: 

Urbana: Porció de la finca rústica situada a Pradell de la Teixeta, parcel·la 115 del polígon14, amb superfície de 33 metres quadrats (veure lletra c, de la certificació cadastral descriptiva i gràfica).

Referència cadastral: En aquest acte s’aporta descripció cadastral, en el que es fa constar el número de referència de la finca que és 43117A014001150000ZQ, deixant incorporada a la present fotocòpia testimoniada de dit document.

Títol: Li pertany per títol d’acceptació d’herència, segons escriptura pública autoritzada pel notari de Falset, Sra. Luisa José Feijoo Martín, en data 28 de setembre de 1991, amb el número 451 de protocol.

Inscripció: Inscrita al Registre de la Propietat de Falset al llibre 456,  foli 181, finca núm. 1406.

Així, la porció de la finca citada que té una cabuda de 33 metres quadrats, és objecte de cessió del seu ús per a l’esmentada necessitat municipal. S’adjunta plànol de la certificació cadastral descriptiva i gràfica.

II.- Tant 
el cedent, com l’Ajuntament de Pradell de la Teixeta, consideren que amb el present Conveni s’aconsegueix una finalitat d’interès públic, com ara és la possibilitat d’aparcar vehicles municipals (tractor i remolc, i vehicle tot terreny municipal), la qual cosa allibera la corporació municipal de realitzar una inversió pública en un moment de recessió econòmica i previsió de disminució d’ingressos.

Per tot l’anterior i d’acord amb la normativa legal vigent les parts concurrents subscriuen el present Conveni per a la cessió d’ús a precari del terreny identificat al document 1, amb les següents

CLÀUSULES

Primera. El Sr. Miquel Cabré Just cedeix a gratuïtat a l’Ajuntament de Pradell de la Teixeta, l’ús de la porció de la finca registral ubicada al polígon 14 parcel·la 115, amb una superfície de 33 metres quadrats.

Segona. L’Ajuntament es compromet a destinar els terrenys per a zona d’aparcament de vehicles municipals. Si els terrenys cedits no es destinen a l’ús previst, o deixen d’estar-hi posteriorment, es considerarà revocada la cessió i el dret d’ús revertirà al Sr. Miquel Cabré. Així mateix, el cedent podrà recuperar els terrenys objecte d’aquest conveni en qualsevol moment de la seva vigència, mitjançant la corresponent comunicació realitzada amb una antelació mínima de cinc mesos.

Tercera. De conformitat amb l’article 93.2 del Decret 336/1988, de Reglament del patrimoni dels ens locals, l’Ajuntament practicarà arranjaments i millores en la finca objecte de conveni, inversions que es faran per al normal funcionament de servei municipal d’aparcament, estacionament, magatzem o altres funcions anàlogues. D’acord amb l’article 94.2 de la normativa citada, les millores de conservació i arranjament quedaran a benefici del cedent, sempre i quant aquests béns no puguin ser fàcilment desmuntats i incorporats al inventari de béns i patrimoni municipals.

Quarta. L’Ajuntament serà responsable de la tramitació de les llicències i autoritzacions necessàries per l’inici de l’activitat prevista. Totes les despeses i impostos que poguessin derivar-se de l’atorgament del present conveni seran satisfets per l’Ajuntament de Pradell de la Teixeta.

Cinquena. El termini de duració del present conveni és de cinc anys comptadors a partir de la seva signatura, sense perjudici de la facultat atribuïda a la clàusula segona in fine. Aquest conveni es podrà prorrogar mitjançant la voluntat expressa manifestada per les dues parts.

Sisena. L’Ajuntament de Pradell de la Teixeta es compromet a cobrir totes les despeses ocasionades pel tancament dels terrenys i del seu acondicionament per a l’ús d’aparcament previst. Així mateix, haurà de prestar especial atenció a adequar els accessos necessaris tant per a vianants com per a vehicles.

Setena. L’Ajuntament serà responsable dels danys i perjudicis que puguin ser ocasionats com a conseqüència de les obres i activitats a desenvolupar als terrenys cedits en ús.

I en prova de conformitat els compareixents, assabentats del seu contingut, presten el seu consentiment i signen per triplicat aquest Conveni, i en un sol efecte, en el lloc i la data indicats a l’encapçalament.

Firma,





Firma,

El cedent

Tinent d’Alcalde de l’Ajuntament de Pradell de la Teixeta

Miquel Cabré Just



Joan Banús Masdeu

Carrer de Dalt, 19. 43774. Pradell de la Teixeta - Tel: 977 828 004 - Fax: 977 828 200 - A/e: aj.pradell@altanet.org

